Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  1. zasadnutia Miestnej  rady  mestskej  časti Bratislava-Nové Mesto, ktoré  sa konalo  dňa  25. 1. 2011

Prítomní:  Mgr. Kusý, Ing. Kollárik, Ing. Dubravec, Ing. Winkler, Mgr. Mikulec, Ing. Galamboš,  Ing. Gašpierik,  p. Szusčík, MUDr. Dubček

Ospravedlnená:  Mgr. Pfundtner 

Rokovanie  1. zasadnutia Miestnej rady mestskej časti Bratislava-Nové Mesto o  14,00 hod. otvoril  a  viedol   Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkou, do programu rokovania zaradiť body „Návrh odborného školenia poslancov Miestneho zastupiteľstva mestskej časti Bratislava-Nové Mesto“, „Návrh stanoviska Miestneho zastupiteľstva mestskej časti Bratislava-Nové Mesto k  Návrhu dodatku Štatútu hlavného mesta SR Bratislavy“ a „Návrh gescií poslancov za jednotlivé volebné okrsky pre volebné obdobie rokov 2010 – 2014“ (uznesenie č. 1/01).

Miestna rada zvolila za overovateľa zápisnice a uznesení  MUDr. Pavla Dubčeka (uznesenie č. 1/02).

Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 1/03.

2.	Plán kontrolnej činnosti miestneho kontrolóra mestskej časti Bratislava-Nové Mesto  na  I. polrok 2011

Ing. Dubravec, miestny kontrolór MČ B-NM uviedol, že na I. polrok 2011 v rámci plánu kontrolnej činnosti sú naplánované 3 nasledovné kontroly: Kontrola oddelenia územného plánu a životného prostredia - referát životného prostredia MÚ B-NM (termín: január - február); Komplexná kontrola EKO-podniku VPS – rozpočtovej organizácie zriadenej MZ MČ B-NM (termín: marec – apríl) a Kontrola Základnej školy s materskou školou Jeséniova 54 – rozpočtovej organizácie zriadenej MZ MČ B-NM (termín: máj - jún).
V diskusii vystúpili Ing. Winkler, Ing. Gašpierik a Ing. Galamboš.
1
Úloha:
Komplexnú kontrolu EKO-podniku VPS - rozpočtovej organizácie zriadenej MZ MČ B-NM zaradiť ako prioritu  s termínom február - apríl 2011.	Z.: Ing. Dubravec
Miestna rada odporučila MZ schváliť plán kontrolnej činnosti miestneho kontrolóra  mestskej časti Bratislava-Nové Mesto na I. polrok 2011 s pripomienkou, v bode 2. upraviť termín na vykonanie kontroly na február - apríl  2011.
Miestna rada prijala uznesenie č. 1/04.

3. 	Správa  z   kontroly nakladania  s  finančnými  prostriedkami v  Občianskom  združení Ihrisko a  posúdenie oprávnenosti poskytnutia uvedených finančných prostriedkov z dôvodu možného konfliktu záujmov  

Ing.  Dubravec, miestny kontrolór predniesol  ústnu  správu  z uvedenej kontroly, ktorej cieľom bolo preveriť nakladanie s finančnými prostriedkami v Občianskom združení IHRISKO, ktorému MČ B-NM poskytla dotáciu 65 tis. €  a posúdenie oprávnenosti poskytovania uvedených finančných prostriedkov z dôvodu možného konfliktu záujmov k bývalému poslancovi MZ MČ B-NM a jeho manželky, ktorá vykonáva funkciu vedúcej materského centra. Kontrolná skupina konštatovala, že výdavky súviseli s exteriérovým a interiérovým vybudovaním uvedeného centra, sú doložené požadovanými dokladmi a  vybavenie bolo preverené priamo v objekte. Kontrolná skupina po konzultácii so zodpovedným zamestnancom odd. podnikateľského, právneho a správy majetku MÚ B-NM  konštatovala, že poskytnutá dotácia nie je v  rozpore s platnými právnymi normami a z uvedeného dôvodu nemožno túto skutočnosť posudzovať ako konflikt záujmu. Správa bude v písomnej forme predložená na rokovanie MZ MČ B-NM. 
V diskusii vystúpil Mgr. Kusý, starosta MČ B-NM a i v mene svojom vyzval poslancov, aby  v budúcnosti neboli spájaní s činnosťami a aktivitami, ktoré by sa mohli javiť ako získanie určitého benefitu  naviac  z  titulu  ich  samosprávnej funkcie. To isté sa týka i ich rodinných príslušníkov.   
Miestna rada zobrala na vedomie ústnu  správu  z   kontroly  nakladania   s finančnými prostriedkami v  Občianskom združení Ihrisko a  posúdenie oprávnenosti poskytnutia uvedených finančných prostriedkov z dôvodu možného konfliktu záujmov  bez pripomienok.
	Miestna rada prijala uznesenie č. 1/05.

4.	Správa z  kontroly Oddelenia  výstavby  a investícií  Miestneho úradu Bratislava-Nové Mesto  

Ing. Dubravec predniesol ústnu správu z uvedenej kontroly, ktorej cieľom bolo preveriť postup činnosti pracovníkov odd. výstavby a investícií MÚ B-NM ako súčasti efektívneho zabezpečenia hospodárenia s rozpočtovými prostriedkami MČ B-NM na roky 2008 - 2009 a vedenie agendy žiadostí o poskytnutie podpory zo ŠFRB a spolupráca so ŠFRB. Kontrolná skupina konštatovala, že kontrolované  činnosti boli  financované  v súlade so schváleným rozpočtom. Pri zabezpečovaní jednotlivých akcií kontrolované oddelenie postupovalo v súlade s jednotlivými ustanoveniami zákona o verejnom obstarávaní a vypracovanou vnútornou  smernicou. Drobné pochybenia pri evidencii administratívnych prác boli v priebehu kontroly odstránené. Agenda žiadostí o poskytnutie podpory zo ŠFRB je na požadovanej úrovni. Na preverovaných úsekoch  neboli zistené nedostatky a z uvedenej kontroly bol vypracovaný záznam. Správa bude v písomnej forme predložená na rokovanie MZ MČ B-NM. 
V diskusii vystúpili Ing. Gašpierik, Mgr. Kusý a Ing. Dubravec.
2

Úloha:
Správy  z kontrol, ktoré budú predmetom rokovania, predkladať na zasadnutie MR v písomnej forme. Správy predkladané len starostovi MČ, následne predložiť písomne do MZ.									Z.: Ing. Dubravec
Miestna rada  zobrala na vedomie ústnu  správu  z  kontroly  Oddelenia výstavby  a  investícií  Miestneho úradu Bratislava-Nové Mesto bez pripomienok.
Miestna rada prijala uznesenie č. 1/06.

Ing. Dubravec ďalej informoval členov MR o správe z  kontroly nápravných opatrení vyplývajúcich z previerky oddelenia vnútornej správy MÚ B-NM zameranej na činnosť Školského úradu, referátu kultúry a školstva a činnosť Školak klubu na Riazanskej ulici, schválených MZ MČ B-NM dňa 10. 2. 2009 a z previerky  rozpočtovej organizácie Základná škola s materskou školou Česká 10, schválenej MZ MČ B-NM dňa 22. 4. 2009. 
Po preverení vnútorných noriem Školak klubu, evidencie klubových a externých členov, registrácie výberu členských príspevkov, vymedzenie finančných prostriedkov určených na nákup cien a občerstvenie a dodržiavanie uvedeného zodpovedným zamestnancom  kontrolná skupina konštatovala, že prijaté opatrenia odstránili nedostatky zistené kontrolou vykonanou v r. 2009 a boli splnené v požadovanom termíne. 
Kontrolná skupina ďalej konštatovala, že vypracovaná smernica o BOZP ZŠ s MŠ Česká 10 bola v súlade s platnými právnymi normami a organizácia ju zaviedla do praxe. Opatrenie bolo splnené v požadovanom termíne. Správa bude v písomnej forme predložená na rokovanie MZ MČ B-NM. 

Na rokovanie MZ miestny kontrolór MČ B-NM taktiež predloží správu Vyhodnotenie činnosti Útvaru miestneho kontrolóra za rok 2010, v ktorej popisuje všetky kontrolné zistenia a  činnosti, ktoré prebiehali  na ÚMK.  

5. 	Návrh rozpočtu mestskej časti Bratislava-Nové Mesto na roky  2011 – 2013

Ing.  Zigová, ved. odd.  hospodárskeho a finančného uviedla, že návrh rozpočtu je predbežný návrh rozpočtu MČ B-NM na r. 2011 - 2013.  Návrh rozpočtu na r. 2011 pokračuje v dosiahnutých výsledkoch hospodárenia v uplynulých rokoch a je spracovaný s dodržaním zásady nezvyšovania doterajších výdavkov. Pri zostavovaní rozpočtu MČ na r. 2011 nie je schválený rozpočet hl. m. SR Bratislavy, v ktorom sa určuje objem podielu  MČ-tí na výnose dane z príjmov fyzických osôb a dane z nehnuteľností. Návrh rozpočtu na r. 2011 predpokladá celkové príjmy a výdavky v čiastke 16.663.541 €. Oproti rozpočtu r. 2010 je znížený o 1.119.156 €. Bežný rozpočet je navrhovaný v objeme 14.034.552 € a kapitálový rozpočet v sume 2.628.989 €. Na pokrytie bežných a kapitálových výdavkov sa vo finančných operáciách počíta so sumou 2.268.989 € z rezervného fondu a fondu rozvoja bývania MČ B-NM. Na pokrytie kapitálových výdavkov sa počíta so sumou 260.000 € s kapitálovým transferom zo štrukturálnych fondov. V predloženom návrhu na r. 2011 bola dodržaná hlavná zásada - zabezpečenie vyrovnaného rozpočtu. S cieľom udržať vyrovnaný bežný rozpočet boli krátené požiadavky jednotlivých správcov kapitol ako i  rozpočtových organizácií. Návrh rozpočtu rozpočtových organizácií je navrhovaný vo výške 8.782.592 €. Keďže objem poskytnutých transferov zo štátneho rozpočtu na prenesené kompetencie pre základné školy nie je zatiaľ stanovený, bude financovanie rozpočtových organizácií prebiehať podľa skutočne poskytnutých zdrojov. 
3

K návrhu zamerania rozpočtu MČ B-NM starosta MČ otvoril diskusiu, v ktorej vystúpili - Ing. Gašpierik, p. Szusčík, Ing. Winkler, Ing. Galamboš, Ing. Kollárik a  Mgr. Mikulec.
Členovia MR i starosta MČ v diskusných príspevkoch k rozpočtu vyslovili svoje návrhy,  pripomienky, upozornenia, námety a možnosti riešenia.

Úlohy:

1.  Bilančnú sumarizačnú tabuľku príjmov rozpočtu 2011 MČ B-NM spracovať prehľadne, zreálniť čísla, podrobnejšie rozpísať jednotlivé položky pre kvalitnejšie vyhodnotenie, adekvátnosť, účelnosť a vhodnosť finančných prostriedkov, ktoré MČ rozpočtuje.  Zreálniť príjmové i výdavkové položky aby neboli cielene poddimenzované a náklady boli čo najviac presné. Pripraviť reálne výsledky rozpočtu za r. 2010 pre porovnanie, vylúčenie disproporcií  a priložiť rozpočtové opatrenia starostu. 
									Z.: Ing. Zigová

2.  Pripraviť informáciu o zostatku rezervného fondu a fondu rozvoja bývania.
								Z.:  Ing. Zigová

3. V  rozpočte zatiaľ nevyčleňovať žiadne finančné prostriedky na objekty  na Bojnickej ulici, doriešiť aký bude režim s budovami, bezpečnosťou i čistotou, nakoľko o 2 - 3 roky budú nájomníci požadovať odkúpenie bytov do osobného vlastníctva. 
Z.: Ing. Zigová

4.  Podľa rozhodnutia poslancov MZ, riešiť požiadavku elektronizácie  expedície  materiálov do MR, MZ a  komisií MZ - materiály poskytovať na CD, USB a na webovej stránke. 								Z.: p. Červenková 

5.  Preveriť pripravenosť elektronických  aukcií na verejné obstarávanie predmetov – pre všetky druhy obstarávania.				Z.: Ing. Kollárik

6.  V  rozpočte kapitálových výdavkov pre rok 2011 - Správa obecného úradu - nákup dodávkového auta na rozvoz stravy pre kluby dôchodcov  - požiadať Ministerstvo  práce, sociálnych vecí a rodiny SR o dotáciu a preveriť možnosť kúpy vozidla za účasti  polovičného vkladu  fi. Gerdos, a. s.,  alternatívne riešiť celý rozvoz fi. Gerdos, a.s.. 
								Z.: Ing. Zigová, JUDr. Jahelka

7.    V  r. 2011  zaviesť na MÚ B-NM elektronickú podateľňu.
									Z.: p. Služanič

8.    Zmodernizovať webovú stránku mestskej časti.	Z.: p. Služanič

9.   V  r. 2011 na  prízemí MÚ zaviesť Kanceláriu prvého styku - komunikačné centrum pre obyvateľov, ktoré by celotýždenne slúžilo pri podávaní informácií občanom.		
Z.: p. Služanič

4

10.  V návrhu rozpočtu - Podprogram 3.2.: Verejný poriadok a bezpečnosť (str. 38) – vysvetliť výdavky 104 tis. €, upraviť počet zamestnancov zo 7 na 6 a vypustiť predposledný riadok. 					Z.: Ing. Zigová

11.  Pasportizácia verejnej zelene, aktuálna evidencia plôch a prvkov verejnej zelene v starostlivosti MČ - pripraviť rozpracovanosť, súčasný aktuálny stav a  realizáciu aktualizácie. Uvažovať o prijatí pracovníka na výkon pasportizácie verejnej zelene (napr. absolvent Lesníckej fakulty).			Z.: Ing. Kamhiyehová   

12.    Zabezpečiť ošetrovanie stromov v dvojročnom intervale.
									Z.: Ing. Kamhiyehová

13.    Pasportizácia miestnych komunikácií  - detto  ako pasport  zelene.
								Z.: Ing. Beňová

14.  Podať informáciu o systéme zberu psích exkrementov, počet zberných nádob, ich využívanie  a  zreálniť v návrhu rozpočtu  objem  psích exkrementov.										Z.:  Ing. Kamhiyehová

15.    V  oblasti ÚP zón navýšiť rozpočet MČ a začať realizovať prípravnú časť, prieskumy a  rozbory. 							Z.: Ing. arch. Kocka

16.   Pripraviť podrobnú informáciu o činnosti inšpektorov verejného poriadku za r. 2008, 2009 a 2010.						Z.: Ing. Svetlovský  	

17.   Výstavba Jedenástej ulice I. etapa - hľadať alternatívne zdroje - pripraviť projekt na realizáciu vodovodu  a kanalizácie a  predložiť na základe výzvy Ministerstvu životného prostredia  SR.						Z.: RNDr. Ondrová

18.    Vyčísliť celkové  finančné náklady  na EKO-podnik VPS, nerozčlenené do  jednotlivých divízií. 							Z.: Ing. Zigová

19.  Finančne  zosúladiť  výšku prenájmov za  m2  v objekte  na Hálkovej č. 11, kde sa nachádza prevádzka lekárne, dentista,  sklenárstvo, Novbyt, s.r.o. a pod..  
									Z.: Ing. Tlačíková

20.	OS Ovručská - realizovať výpoveď nájmu,  OS Sliačska a OS Makovického uskutočniť obhliadku, zabrániť poruchám, zatekaniu a následne informovať členov MR.
Z.: Ing. Tlačíková

21.  Uskutočniť stretnutie s  konateľom spoločnosti MIDOR, s. r. o.,  Ing. Gižickým, nájomcom objektu bývalých DJ na Pionierskej ulici a  prejednať zachovanie súkromnej MŠ, prípadne  ďalší postup.  Objekt si vyžaduje rekonštrukciu strechy, ktorá je v havarijnom stave.					Z.: Ing. Tlačíková

22.    Pripraviť informáciu o všetkých príjmoch a výdavkoch v objekte  Vernosť.
Z.: Ing. Tlačíková

5

23.    Pripraviť podrobnú  informáciu v súvislosti s EKO-podnikom VPS o počte pracovníkov, štruktúre pracovníkov, náklady na prevádzku, z toho mzdy a odvody, priemerný plat a podobne.						Z.: JUDr. Žákovič

24.  Pripraviť informáciu o všetkých príjmoch z areálu Kuchajda - bilboardy, bufety, prenájmy, atrakcie a o všetkých výdavkoch.		Z.: JUDr. Žákovič

25.  Pripraviť informáciu o všetkých príjmoch a výdavkoch v Tržnici na Trnavskom mýte.								Z.: JUDr. Žákovič

26.   Pripraviť informáciu o všetkých  príjmoch  a  výdavkoch  z  prevádzky lanovky na Kamzíku, v budúcnosti uvažovať o prevádzke v spolupráci BSK - hl. m. SR Bratislava - MČ B-NM.						Z.: JUDr. Žákovič

27.    Pripraviť informáciu o počte evidovaných psov v MČ B-NM a rozpis výberu finančných prostriedkov  dane za psa za rok 2010.			Z.: Ing. Zigová

Starosta MČ poďakoval členom MR za tvorivú diskusiu a konštatoval, že návrh rozpočtu je živý materiál, miestna rada ho bude podľa potreby  analyzovať a upravovať.
Okrem toho starosta nastolil niektoré závažné problémy, ktoré bude potrebné riešiť – do Tržnice sa dlhodobo neinvestovalo, z hľadiska ekonomického je dôležitá rekonštrukcia vzduchotechniky. Navrhol vytvoriť špeciálnu komisiu, ktorá posúdi túto akútnu záležitosť a rozhodne ďalší postup.
V oblasti ÚP zón MČ B-NM starosta informoval o príkaze  pre Ing. arch. Kocku, aby skoncipoval list na Magistrát hl. m. SR Bratislavy s požiadavkou, aby magistrát v územnom pláne umožnil MČ B-NM realizovať zonálne plány. Aktuálne lokality sú Dolné Kramáre, Horný Kramer, Biely kríž a podľa následnej internej dohody.  V súvislosti s požiadavkou na magistrát starosta MČ B-NM očakáva  pomoc mestských poslancov hl. m. SR Bratislavy za MČ B-NM. 
V spojitosti s objektom Konskej železnice starosta informoval, že RNDr. Ondrová dostala príkaz na podanie žiadosti o poskytnutie dotácie na podporu projektu rekonštrukcia stanice Konskej železnice  prostredníctvom grantu Ministerstva kultúry SR na rok 2011. Zdôraznil, že v tejto súvislosti ostáva otvorená predovšetkým otázka ďalšieho využitia budovy. Vykonaná bude obhliadka za účasti členov MR, ďalšie využitie prerokovať i  v spolupráci BSK - hl. m. SR Bratislava - MČ B-NM. 
Ďalšou prioritou je zabrániť znehodnocovaniu a chátraniu objektov OS Ovručská, OS Sliačska a OS Makovického. Usilovať sa o zachovanie  aspoň  jedného z  týchto objektov   v majetku MČ. Na OS Ovručská prebieha výpoveď nájmu, po preverení stavu  budovy uvažovať o zriadení komunikačného centra pre obyvateľov  i na základe požiadavky občanov danej lokality. Uskutoční sa obhliadka objektu OS Makovického, členovia MR budú informovaní, obdržia  pozvánky.    

Ing. Zigová, ved. hosp. a finančného odd.  zapracuje do návrhu rozpočtu na r. 2011 všetky úpravy a zmeny  navrhnuté v rámci diskusie na rokovaní MR a návrh predloží na rokovanie komisií MZ MČ B-NM. 

6

Miestna rada  zobrala na vedomie  návrh rozpočtu mestskej časti Bratislava-Nové Mesto na roky 2011 až 2013 s pripomienkami. Uložila prednostovi MÚ  predložiť návrh rozpočtu na rokovanie Komisií Miestneho zastupiteľstva mestskej časti Bratislava-Nové Mesto a zapracovať pripomienky z rokovania Miestnej rady a komisií MZ do návrhu rozpočtu. 
Miestna rada prijala uznesenie č. 1/07.

6. 	Návrh na voľbu prísediacich Okresného súdu Bratislava III  na volebné obdobie rokov 2010 - 2014

Ing. Kollárik, prednosta MÚ B-NM  uviedol, že predseda Okresného súdu Bratislava III JUDr. Molnár požiadal starostu MČ B-NM o súčinnosť pri zabezpečovaní voľby prísediacich na funkčné obdobie r. 2010 - 2014.  Jedná sa o 15 kandidátov, ktorí funkciu prísediacich vykonávajú niekoľko volebných období za sebou a  prejavili záujem túto funkciu vykonávať opätovne.
	V diskusii vystúpili Mgr. Kusý, Ing.  Kollárik  a  Ing. Gašpierik. 
Úloha:
Zverejniť na webovej stránke MČ B-NM oznam pre občanov  mestskej časti o možnosti prihlásiť sa ako kandidát na funkciu prísediaceho Okresného súdu Bratislava III, so stručnou informáciou o akú činnosť ide,  jej náplň  a  odmena. 	Z.: Ing. Kollárik

Miestna rada odporučila MZ schváliť do funkcie prísediacich Okresného súdu Bratislava III: Darinu Bakošovú, Drahomíru Didovovú, Štefániu  Ďuračinskú, Mariána Farbu, Ing. Oľgu Jágerskú, Soňu Kročilovú, Darinu Korábovú, Miladu Lengyelovú, Máriu Pattrmanovú, Agnesu Rybárovú, Annu  Schifferovú, Elenu Šotnárovú, Jána Šuttu, Pavla Volára a Vlastu Zábojníkovú na volebné obdobie rokov 2010 - 2014. Miestna rada uložila prednostovi MÚ B-NM zverejniť na webovej stránke MČ oznam pre obyvateľov  MČ o možnosti prihlásiť sa ako kandidát na funkciu prísediaceho. 
Miestna rada prijala uznesenie č. 1/08.

7.	Návrh  odborného školenia poslancov Miestneho zastupiteľstva mestskej časti Bratislava-Nové Mesto

Mgr. Kusý uviedol, že v súčasnom volebnom období z  počtu 25 poslancov  je 14 nových a preto je potrebné vzhľadom k plynulému fungovaniu MZ a komisií MZ uskutočniť odborné školenie poslancov. Odborné témy  prednesie  Ing. Kollárik, prednosta MÚ B-NM. 
Ing. Kollárik doplnil, že školenie sa uskutoční dňa 3. 2. 2011 od 13.30 hod. v zasadacej miestnosti č. 619 na MÚ B-NM, Junácka č. 1.  (zákon SNR č. 396/1990 Zb. o obecnom zriadení, zákon SNR č. 377/1990 Zb. o hl. m. SR Bratislave, zákon SNR č. 138/1990 Zb. o majetku obcí, Štatút hl. m. SR Bratislavy, Štatút  MČ B-NM, VZN  hl. m. SR Bratislavy, MČ B-NM a iné právne normy). 
V diskusii vystúpil Ing. Gašpierik. 
Miestna rada zobrala na vedomie zabezpečenie a návrh prípravy odborného školenia poslancov  Miestneho  zastupiteľstva  mestskej  časti Bratislava-Nové Mesto, konaného dňa 3. 2. 2011  bez pripomienok. 
Miestna rada prijala uznesenie č. 1/09.

7

8.	Návrh  stanoviska Miestneho zastupiteľstva mestskej časti Bratislava-Nové Mesto k Návrhu dodatku Štatútu hlavného mesta SR Bratislavy 

Ing. Kollárik uviedol, že dňa 12. 1. 2011 bola doručená žiadosť primátora hl. m. SR Bratislavy, ktorou žiada v súlade s článkom 103 ods. 2 Štatútu hl. m. SR Bratislavy o stanovisko k Návrhu dodatku Štatútu, ktorým sa prenášajú niektoré pôsobnosti v oblasti zdravotníctva na mestské časti. Písomné stanovisko MZ MČ B-NM starosta MČ B-NM doručí do dvoch mesiacov odo dňa  požiadania,  t. j.  do 12. 3. 2011. Návrh sa týka zák. č. 219/1996 Z.z. o ochrane pred zneužívaním alkoholických nápojov a  o  zriadení a prevádzkovaní protialkoholických záchytných izieb. V návrhu sa rušia kompetencie mesta ukladať pokuty a prenášajú sa na mestské časti. K dnešnému dňu tieto kompetencie vykonáva MČ, oddelenie verejného poriadku a je to približne 15 rozhodnutí ročne.
Miestna  rada  odporúča MZ schváliť stanovisko Miestneho zastupiteľstva mestskej časti Bratislava-Nové Mesto k Návrhu dodatku Štatútu hlavného mesta SR Bratislavy. 
Miestna rada prijala uznesenie č. 1/10.

9.	Návrh gescií poslancov za jednotlivé volebné okrsky pre volebné obdobie rokov 2010 - 2014 

P. Červenková, ved. odd. organizačného a EO uviedla, že gescie poslancov sú prerozdelené na základe 4 volebných obvodov, v  každom volebnom okrsku má príslušný gesčný poslanec približne 1600 voličov. Gescie volebného obvodu č. 4 boli prekonzultované s poslancami, č. 3 čiastočne,  zahrnuté boli i niektoré osobitné požiadavky poslancov. Návrh ostáva otvorený, na rokovaniach komisií MZ ho môžu poslanci upravovať a pripomienkovať. 
	V diskusii vystúpil Ing. Gašpierik, p. Szusčík a Mgr. Kusý.
Úloha:
Návrh gescií upraviť na 25 volebných gesčných okrskov a predložiť na rokovanie všetkých komisií MZ MČ B-NM.					Z.: p. Červenková

Miestna  rada odporučila MZ schváliť gescie poslancov  za jednotlivé volebné okrsky pre volebné obdobie rokov 2010 – 2014 s pripomienkou  a uložila prednostovi MÚ predložiť materiál na rokovanie Komisií Miestneho zastupiteľstva mestskej časti Bratislava-Nové Mesto.  
Miestna rada prijala uznesenie č. 1/11.

Rôzne:

Mgr. Kusý  požiadal členov MR o zaujatie  stanoviska  k informácii  Ing. Zigovej. 

Ing. Zigová informovala, že z hľadiska zákona o rozpočtových pravidlách a zákona o účtovníctve je MČ povinná odsúhlasiť účtovnú závierku za r. 2010 auditorom. Z 11 oslovených žiadostí mestská časť obdržala 2 odpovede, z toho jedna auditorka poslala cenovú ponuku vo výške 5000 € a druhá vo výške 2640 €.  Nakoľko sa jedná o  výrazný cenový rozdiel, starosta požiadal o prerokovanie tejto otázky s ostatnými členmi v  MR. Referencie o týchto auditorkach boli vykonané prieskumom. 
8

V diskusii vystúpili Mgr. Kusý, p. Szusčík, Ing. Gašpierik a Ing. Dubravec. 
Úloha:
Osloviť ostatné mestské časti Bratislavy  a zistiť cenové ponuky auditorov  na vykonanie účtovnej závierky. Vypracovať výberové konanie na cenovú ponuku v zmysle zákona o verejnom obstarávaní.					Z.: Ing. Zigová

Ing. Gašpierik informoval o petícii Občianskeho združenia rodičov Amálka na Materskej škole Šuňavcova ohľadne údržby stavu materskej školy. Rodičia žiadajú zjednať nápravu. 
Ing. Gašpierik požiadal  iniciovať stretnutie s primátorom hl. m. SR Bratislavy ohľadne rekonštrukcie podchodu na Trnavskom mýte. 

MUDr. Dubček  nastolil otázku  budúcnosti  Polikliniky na Tehelnej ulici, v rámci poskytovania zdravotnej  ambulantnej starostlivosti.
Starosta MČ B-NM zodpovedal, že mestská časť osud i budúcnosť Polikliniky Tehelná monitoruje. 

Členovia MR  obdržali úplné znenie Rokovacieho poriadku Miestnej rady mestskej časti Bratislava-Nové Mesto a  Harmonogram výročných členských schôdzí klubov dôchodcov v r. 2011.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Ing. Rudolf   Kusý  
       	         prednosta					           starosta   

	
MUDr.  Pavol Dubček 
overovateľ

Bratislava  28. 1. 2011
Zapísala: Anna  Zachová

9